L 135/84
MT
Il-Ġurnal Uffiċjali tal-Unjoni Ewropea
23.5.2023
6.4 Rekwiżiti għall-mentors u għall-assessuri Il-mentors u l-assessuri huma persunal tal-manutenzjoni bil-kwalifiki li ġejjin: (i) Mentors: — ikollhom liċenzja tal-manutenzjoni tal-inġenji tal-ajru (AML) valida maħruġa f’konformità ma’ dan l-Anness jew ma’ AML valida u kompletament konformi mal-Anness 1 tal-ICAO f’konformità mal-Appendiċi IV tal-Anness II (il-Parti-145), li hija aċċettabbli għall-awtorità kompetenti; — kellhom, għal mill-inqas sena (1), AML fl-istess kategorija, meta mqabbla ma’ dik li għaliha qed isir mentoring għat-taħriġ fuq il-post tax-xogħol, li hija approvata bi klassifikazzjoni tat-tip xierqa biex teżerċita l-privileġġi fuq l-inġenju tal-ajru relatat; — ikollhom il-privileġġi meħtieġa tar-rilaxx jew tal-approvazzjoni fl-organizzazzjoni talmanutenzjoni fejn jitwettaq it-taħriġ fuq il-post tax-xogħol; — ikollhom esperjenza fit-taħriġ ta’ persuni oħra (bħal strutturi tal-apprendistat, strutturi f’konformità mal-Anness IV (il-Parti-147), wara li jkunu rċevew korsijiet ta’ ħarreġ lil min iħarreġ jew li jkollhom kwalunkwe kwalifika nazzjonali komparabbli oħra, jew li jkollhom taħriġ biex jagħmlu dan li jkun aċċettabbli għall-awtorità kompetenti).
(ii) Assessuri tal-valutazzjoni finali: — ikollhom AML valida maħruġa f’konformità ma’ dan l-Anness jew AML valida u kompletament konformi mal-Anness 1 tal-ICAO f’konformità mal-Appendiċi IV tal-Anness II (il-Parti-145), li hija aċċettabbli għall-awtorità kompetenti; — ikollhom, għal mill-inqas 3 snin, AML fl-istess kategorija, meta mqabbla ma’ dik li għaliha jkun qed jiġi vvalutat it-taħriġ fuq il-post tax-xogħol, approvata bl-istess klassifikazzjoni tat-tip ta’ inġenju tal-ajru jew bi klassifikazzjoni simili; — ikollhom esperjenza u/jew ikunu rċevew taħriġ fil-valutazzjoni ta’ oħrajn (bħal strutturi talapprendistati, eżaminaturi f’konformità mal-Anness IV (il-Parti-147), wara li jkunu rċevew korsijiet ta’ ħarreġ lil min iħarreġ, jew li jkollhom kwalunkwe kwalifika nazzjonali komparabbli oħra, jew li jkollhom taħriġ biex jagħmlu dan li jkun aċċettabbli għall-awtorità kompetenti); — ma għandhomx ikunu ġew involuti bħala mentor tal-applikant fit-taħriġ fuq il-post tax-xogħol; meta l-assessur ikun ħa sehem fil-prestazzjoni tat-taħriġ fuq il-post tax-xogħol, għandu jkun hemm osservatur indipendenti preżenti matul il-valutazzjoni tat-taħriġ fuq il-post tax-xogħol.
6.5 Dokumentazzjoni u rekords tat-taħriġ fuq il-post tax-xogħol It-twettiq sodisfaċenti tat-taħriġ fuq il-post tax-xogħol għandu jiġi attestat lill-applikant bir-rapport ta’ valutazzjoni finali u bil-ġurnal ta’ abbord tat-taħriġ fuq il-post tax-xogħol.
Id-dokumentazzjoni tat-taħriġ fuq il-post tax-xogħol għandha tiġi pprovduta lill-awtorità kompetenti biex tappoġġa l-applikazzjoni għall-ħruġ jew għall-bidla tal-liċenzja kif stabbilit fit-Taqsima B, is-Subparti B, ta’ dan l-Anness.
Ir-rekords tad-dokumentazzjoni tat-taħriġ fuq il-post tax-xogħol għandhom jinżammu millorganizzazzjoni tal-manutenzjoni fejn jitwettaq it-taħriġ fuq il-post tax-xogħol, f’konformità malproċeduri maqbula mal-awtorità kompetenti tal-organizzazzjoni tal-manutenzjoni.”; (22) L-Appendiċi IV huwa sostitwit b’dan li ġej: “Appendiċi IV
Moduli tal-esperjenza u tal-għarfien bażiku jew moduli parzjali meħtieġa għall-estensjoni ta’ liċenzja tal-manutenzjoni tal-inġenji tal-ajru skont l-Anness III (il-Parti-66) A. Rekwiżiti ta’ esperjenza It-Tabella A ta’ hawn taħt turi r-rekwiżiti tal-esperjenza, f’xhur, għaż-żieda ta’ kategorija jew subkategorija ġdida ma’ liċenzja mogħtija f’konformità mal-Anness III (il-Parti-66).
Ir-rekwiżiti tal-esperjenza jistgħu jitnaqqsu b’50 % jekk l-applikant ikun lesta kors ta’ taħriġ bażiku approvat skont il-Parti-147 rilevanti għal subkategorija partikolari.